Odysseas Elytis

Odysseas Elytis (gresk Οδυσσέας Ελύτης, pseudonym for Odysseas Alepoudelis, gresk Οδυσσέας Αλεπουδέλης, født 2. november 1911 i Iraklio, død 18. mars 1996 i Athen) var en gresk forfatter og kunstner. Han hadde et nært forhold til franske surrealistiske poeter og bildekunstnere, blant dem malerne Pablo Picasso og Henri Matisse, som også illustrerte noen av Elytis' verker. I 1979 ble Elytis tildelt Nobelprisen i litteratur.

 Liv og virke
 Bakgrunn
Elytis' familie nedstammet fra slekten Alepoudelis, opprinnelig fra Lesbos. Familien flyttet fra Kreta til Athen i 1914 der Odysseas senere studerte jus. Senere avbrøt han studiene for helt og fullt å vie seg til litterære og kunstneriske interesser. 

 Kunstner og forfatter 
I 1935 stilte han ut noen collager på den første internasjonale surrealistutstilling i Athen og gav ut flere dikt. 

Fra 1940 til 1941 var han sekondløytnant i den første armédivisjon ved den albanske fronten i krigen mot italienerne. 

Fra 1948 til 1952 og 1969 til 1972, under den greske militærjuntaen (1967-1974), bodde han i Paris der han studerte filosofi ved Sorbonne. I Paris ble han personlig kjent med diktere som André Breton, Paul Éluard, René Char, Pierre Jean Jouve og Henri Michaux, men også med kunstnere som Henri Matisse, Pablo Picasso og Alberto Giacometti.

Flere av Elytis' dikt har blitt tonesatt av de greske komponistene Mikis Theodorakis og Manos Hadjidakis. I Frankrike bidro sangeren Angélique Ionatos til å gjøre diktene hans kjent for et bredere publikum.Diktet I piites (Poetene) tonesatt av Angélique Ionatos, fremført av Ionatos og Katerina FotinakiDiktet Hymne til solen fremført av Angélique Ionatos og Katerina Fotinaki på YouTubeDiktet Games (engelsk oversettelse av tittelen) fremført av Angélique Ionatos på YouTubeDiktet Den gylne nøkkel fremført av den gresk-kypriotiske sangeren Mihalis Violaris på YouTube, med teksting på engelsk

I 1979 ble Elytis tildelt Nobelprisen i litteratur «for sin poesi, som med sanselig styrke og intellektuelt klarsyn skildrer det moderne menneskets kamp for frihet og kreativ utfoldelse, med den greske tradisjonen som bakteppe». ("for his poetry, which, against the background of Greek tradition, depicts with sensuous strength and intellectual clear-sightedness modern man's struggle for freedom and creativeness")Nobelpriskomiteens offisielle hjemmeside om tildelingen av Nobels litteraturpris i 1979

 Oversatt til norsk 
 Το Άξιον Εστί (1959, To axion esti). Verdig det er, 1983, Oslo, Cappelen, oversatt fra gresk med innledning og kommentarer av Tore Frost og Egil A. Wyller. ISBN 82-02-09774-6

 Referanser 

 Eksterne lenker 




Kategori:Greske forfattere
Kategori:Nobelprisvinnere (litteratur)
Kategori:Personer fra Athen
Kategori:Personer fra Iraklio
Kategori:Pseudonymer
Kategori:Greske lyrikere